01997A0611(01) — FI — 31.01.2020 — 002.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

Muutettu:





Oikaistu:









▼B

Euroopan yhteisön ja Meksikon yhdysvaltojen

SOPIMUS

nimitysten vastavuoroisesta tunnustamisesta ja suojasta tislattujen alkoholijuomien alalla







EUROOPAN YHTEISÖ, jäljempänä ”yhteisö” ja MEKSIKON YHDYSVALLAT, jäljempänä ”sopimuspuolet”, jotka HALUAVAT parantaa tislattujen alkoholijuomien kaupan pitämisen edellytyksiä markkinoillaan tasapuolisuuden, yhteisen edun ja vastavuoroisuuden periaatetta noudattaen, OVAT SOPINEET SEURAAVAA:







1 artikla

Sopimuspuolet sitoutuvat helpottamaan ja edistämään syrjimättä ja vastavuoroisesti tislattujen alkoholijuomien kauppavirtoja välillään.

2 artikla

Tätä sopimusta sovelletaan harmonoitua tavarankuvaus- ja koodausjärjestelmää koskevan kansainvälisen yleissopimuksen mukaisen järjestelmän nimikkeeseen 2208 kuuluviin tuotteisiin.

Tässä sopimuksessa tarkoitetaan:

a) ’jostakin peräisin olevalla tislatulla alkoholijuomalla’, jota edeltää toisen sopimuspuolen nimi, tislattua alkoholijuomaa, joka mainitaan liitteessä ja on valmistettu kokonaan mainitun sopimuspuolen alueella;

b) ’kuvauksella’ etiketeissä, tislatun alkoholijuoman mukana kuljetuksen aikana seuraavissa asiakirjoissa, kaupallisissa asiakirjoissa, erityisesti kauppalaskuissa ja lähetysluetteloissa sekä mainonnassa käytettyjä nimityksiä;

c) ’etiketeillä’ tislattua alkoholijuomaa luonnehtivien ja samassa astiassa, myös sulkimessa, siinä riippuvassa lapussa tai pullon kaulan päällyksessä olevien nimitysten ja muiden merkintöjen, tunnusten, kuvien ja merkkien kokonaisuutta;

d) ’esittelyllä’ säiliöissä ja niiden sulkimissa, etiketeissä ja pakkauksissa käytettäviä nimityksiä;

e) ’pakkauksella’ suojakääreitä, kuten papereita, erilaisia olkikääreitä, pahvi- ja puulaatikoita, joita käytetään yhden tai useamman säiliön kuljetuksen aikana.

3 artikla

Seuraavat nimitykset ovat suojattuja:

a) Euroopan yhteisöstä peräisin olevien alkoholijuomien osalta liitteessä I olevat nimitykset,

b) Meksikon yhdysvalloista peräisin olevien alkoholijuomien osalta liitteessä II olevat nimitykset.

4 artikla

1. Meksikon yhdysvalloissa yhteisön suojattuja nimityksiä:

— voidaan käyttää ainoastaan edellytyksin, joista on säädetty yhteisön lainsäädännössä ja sääntelyssä, ja

— ne varataan yksinomaan niille yhteisöstä peräisin oleville alkoholijuomille, joihin niitä sovelletaan.

2. Yhteisössä Meksikon suojattuja nimityksiä:

— voidaan käyttää ainoastaan edellytyksin, joista on säädetty Meksikon yhdysvaltojen lainsäädännössä ja sääntelyssä, ja

— ne varataan yksinomaan niille Meksikon yhdysvalloista peräisin oleville alkoholijuomille, joihin niitä sovelletaan.

3. Sopimuspuolet toteuttavat tämän sopimuksen mukaisesti tarvittavat toimenpiteet varmistaakseen 3 artiklassa tarkoitettujen ja sopimuspuolten alueilta peräisin olevien tislattujen alkoholijuomien kuvauksessa ja esittelyssä käytettävien nimitysten vastavuoroisen suojan, sanotun kuitenkaan rajoittamatta Maailman kauppajärjestön perustamissopimuksen liitteessä 1 C olevan teollis- ja tekijänoikeuksien kauppaan liittyvistä näkökohdista tehdyn sopimuksen 22 ja 23 artiklan soveltamista. Kumpikin sopimuspuoli varmistaa asianomaisille osapuolille lailliset keinot, joilla estetään nimityksen käyttö sellaisen tislatun alkoholijuoman kuvaamisessa, joka ei ole peräisin mainitulla nimityksellä kuvatusta paikasta tai paikasta, jossa kyseistä nimitystä perinteisesti käytetään.

4. Sopimuspuoli ei voi kieltää tässä artiklassa tarkoitettua suojaa teollis- ja tekijänoikeuksien kauppaan liittyvistä näkökohdista tehdyn sopimuksen 24 artiklan 4-7 kohdassa eritellyissä olosuhteissa.

5 artikla

Edellä 4 artiklassa tarkoitettua suojaa sovelletaan myös tapauksiin, joissa on maininta tislatun alkoholijuoman todellisesta alkuperästä, tai tapauksiin, joissa nimitys on käännetty tai joissa se esiintyy sellaisten ilmaisujen kanssa kuin ”laji”, ”tyyppi”, ”tyyli”, ”tapa”, ”jäljitelmä”, ”menetelmä” tai muun mahdollisesti harhaanjohtavia graafisia symboleja sisältävän vastaavan ilmaisun kanssa.

6 artikla

Jos tislatun alkoholijuoman nimitys on homonyyminen toisen kanssa, kukin näistä nimityksistä suojataan. Sopimuspuolet vahvistavat käytännön toimet, joilla kyseiset homonyymiset nimitykset voidaan erottaa, ottaen huomioon sen, että asianomaisten tuottajien tasapuolinen kohtelu on taattava ja sen, ettei kuluttajia saada johtaa harhaan.

7 artikla

Tämän sopimuksen määräykset eivät missään tapauksessa saa haitata kenenkään oikeutta käyttää kaupallisiin tarkoituksiin omaa tai edeltäjänsä nimeä, edellyttäen ettei tätä nimeä käytetä tavalla, joka johtaa yleisöä harhaan.

8 artikla

Mikään tämän sopimuksen määräys ei velvoita sopimuspuolta suojaamaan sellaista toisen sopimuspuolen nimitystä, jota ei suojata tai jonka suoja lakkaa alkuperämaassa tai jonka käyttö lopetetaan siellä.

9 artikla

Sopimuspuolet toteuttavat kaikki tarvittavat toimenpiteet sen varmistamiseksi, että sopimuspuolten alueilta peräisin olevaa tislattua alkoholijuomaa vietäessä niiden alueiden ulkopuolella ja sitä kaupan pidettäessä alueen ulkopuolella toisen sopimuspuolen tämän sopimuksen nojalla suojattuja nimityksiä ei käytetä kuvaamaan ja esittelemään toiselta sopimuspuolelta peräisin olevaa tislattua alkoholijuomaa.

10 artikla

Siltä osin kuin asiaa koskeva yhteisön lainsäädäntö sen sallii, tämän sopimuksen mukainen suoja koskee luonnollisia henkilöitä ja oikeushenkilöitä sekä tuottajien, kauppiaiden tai kuluttajien liittoja, yhdistyksiä ja organisaatioita, joiden sijaintipaikka on toisen sopimuspuolen alueella.

11 artikla

Jos tislatun alkoholijuoman kuvaus tai esittely erityisesti etiketeissä, virallissa tai kaupallisissa asiakirjoissa tai mainonnassa on tämän sopimuksen vastaista, sopimuspuolet soveltavat tilanteen vaatimia hallinnollisia toimenpiteitä tai toteuttavat oikeudelliset toimet, jotka ovat tarpeen epärehellisen kilpailun poistamiseksi tai suojatun nimen virheellisen käytön estämiseksi muulla tavalla.

12 artikla

Tätä sopimusta sovelletaan toisaalta alueilla, joilla sovelletaan Euroopan yhteisön perustamissopimusta kyseisen perustamissopimuksen mukaisin edellytyksin, ja toisaalta Meksikon yhdysvaltojen alueella.

13 artikla

Tätä sopimusta ei sovelleta tislattuihin alkoholijuomiin, jotka:

a) kuljetetaan jommankumman sopimuspuolen alueen kautta, tai

b) ovat peräisin toisen sopimuspuolen alueelta ja joita lähetetään näiden välillä pieniä määriä.

Pieniksi määriksi katsotaan:

a) matkailijoiden henkilökohtaisiin matkatavaroihin kuuluvat tislatut alkoholijuomat, silloin kun niiden määrä ei ole yli 10 litraa matkailijaa kohti;

b) yksityishenkilöiden yksityishenkilöille lähettämät tislatut alkoholijuomat, silloin kun niiden määrä ei ole yli 10 litraa;

c) yksityishenkilöiden henkilökohtaisiin tavaroihin muuton yhteydessä kuuluvat tislatut alkoholijuomat;

d) tieteellisiin tai teknisiin tutkimuksiin tarkoitetut tislatut alkoholijuomat yhden hehtolitran rajoissa;

e) diplomaattisille edustustoille, konsulaateille tai vastaaville elimille niille suodun tuontioikeuden mukaisesti tuodut tislatut alkoholijuomat;

f) kansainvälisten kuljetusvälineiden varastoihin kuuluvat tislatut alkoholijuomat.

14 artikla

1. Kumpikin sopimuspuoli nimeää tämän sopimuksen soveltamisen valvonnasta vastaavat elimet.

2. Sopimuspuolet ilmoittavat toisilleen viimeistään kaksi kuukautta tämän sopimuksen voimaantulon jälkeen edellä mainittujen elinten nimet ja osoitteet. Mainitut elimet tekevät keskenään suoraa ja läheistä yhteistyötä.

15 artikla

1. Jos jollakin 14 artiklassa tarkoitetulla elimellä on syytä epäillä:

a) että jokin 2 artiklassa määritelty ja Meksikon yhdysvaltojen ja yhteisön välisen kauppatoiminnan kohteena oleva tislattu alkoholijuoma ei ole tämän sopimuksen määräysten tai yhteisön tai Meksikon yhdysvaltojen alkoholijuomalainsäädännön mukainen ja

b) että tästä laiminlyönnistä on erityisesti hyötyä toiselle sopimuspuolelle ja että se on luonteeltaan sellainen, että se antaa aihetta hallinnollisiin toimenpiteisiin tai oikeudellisiin toimiin,

tämä toimielin ilmoittaa siitä välittömästi komissiolle ja toisen sopimuspuolen toimivaltaiselle elimelle tai toimivaltaisille elimille.

2. Edellä 1 kohdan soveltamiseksi toimitettavien tietojen mukana on oltava viralliset tai kaupalliset asiakirjat tai muut asiaankuuluvat asiakirjat sekä maininta mahdollisista hallinnollisista toimenpiteistä tai oikeudellisista toimista; näistä tiedoista on selvittävä erityisesti kyseisen tislatun alkoholijuoman osalta

a) tuottaja ja henkilö, joka pitää tislattua alkoholijuomaa hallussaan;

b) kyseisen tislatun alkoholijuoman koostumus;

c) kyseisen tislatun alkoholijuoman kuvaus ja esittely;

d) kyseisen tislatun alkoholijuoman tuotantoon ja kaupan pitämiseen liittyvien sääntöjen rikkomisen luonne.

16 artikla

1. Sopimuspuolet neuvottelevat keskenään, jos yksi sopimuspuoli arvioi toisen laiminlyövän tämän sopimuksen velvoitteita.

2. Neuvotteluja pyytänyt sopimuspuoli välittää toiselle sopimuspuolelle kaikki kyseisen tapauksen huolelliseen tutkimukseen tarvittavat tiedot.

3. Jos määräaikojen tai viiveiden vuoksi ihmisten terveys on mahdollisesti vaarassa tai petoksen vastaiset toimenpiteet käyvät tehottomiksi, voidaan ilman ennakkoneuvotteluja määrätä väliaikaisista suojatoimenpiteistä, edellyttäen että neuvottelut aloitetaan välittömästi mainittujen toimenpiteiden toteuttamisen jälkeen.

4. Jolleivät sopimuspuolet pääse yhteisymmärrykseen 1 ja 3 kohdassa määrätyissä neuvotteluissa, neuvotteluja pyytänyt tai 3 kohdassa tarkoitetut toimenpiteet määrännyt sopimuspuoli voi toteuttaa asiaankuuluvia suojatoimenpiteitä tämän sopimuksen soveltamisen mahdollistamiseksi.

17 artikla

Perustetaan yhteisön ja Meksikon yhdysvaltojen edustajista koostuva sekakomitea. Se kokoontuu vuorotellen yhteisössä ja Meksikon yhdysvalloissa toisen sopimuspuolen pyynnöstä ja sopimuksen täytäntöönpanon sitä edellyttäessä.

Sekakomitea valvoo tämän sopimuksen moitteetonta soveltamista ja tarkastelee kaikkia sen täytäntöönpanoon liittyviä kysymyksiä. Sekakomitea voi erityisesti laatia suosituksia tämän sopimuksen päämäärien toteuttamisen edistämiseksi.

18 artikla

1. Sopimuspuolet voivat muuttaa yhteisellä sopimuksella tämän sopimuksen määräyksiä yhteistyön vahvistamiseksi tislattujen alkoholijuomien alalla.

2. Jos toisen sopimuspuolen lainsäädäntöä on muutettu muiden kuin tämän sopimuksen liitteissä olevien nimitysten suojelemiseksi, nämä nimitykset lisätään liitteisiin neuvottelujen päätyttyä kohtuullisen ajan kuluessa.

19 artikla

1. Tukkukauppiaat voivat pitää kaupan tislattuja alkoholijuomia, joita on tämän sopimuksen voimaantulohetkellä tuotettu, kuvattu ja esitetty laillisesti mutta jotka on kielletty tämän sopimuksen mukaan, vuoden ajan tämän sopimuksen voimaantulosta, ja vähittäiskauppiaat voivat pitää niitä kaupan varastojen loppumiseen asti. Tähän sopimukseen kuuluvia tislattuja alkoholijuomia ei voida enää valmistaa alkuperäalueen ulkopuolella tämän sopimuksen voimaantulosta alkaen.

2. Elleivät sopimuspuolet muuta sovi, tämän sopimuksen mukaisten, mutta sopimuksen muutoksen vuoksi sopimuksen vastaisella tavalla tuotettujen, kuvattujen ja esitettyjen tislattujen alkoholijuomien kaupan pitäminen voi jatkua varastojen loppumiseen asti.

20 artikla

Liitteet ovat erottamaton osa tätä sopimusta.

21 artikla

Tämä sopimus laaditaan kahtena kappaleena englannin, espanjan, hollannin, italian, kreikan, portugalin, ranskan, ruotsin, saksan, suomen ja tanskan kielellä, ja jokainen teksti on yhtä todistusvoimainen.

22 artikla

Tämä sopimus tulee voimaan toisen kuukauden ensimmäisenä päivänä sen jälkeen, kun sopimuspuolet ovat ilmoittaneet kirjallisesti tätä varten tarvittavien menettelyjen saattamisesta päätökseen.

Kumpikin sopimuspuoli voi irtisanoa tämän sopimuksen kirjallisella ilmoituksella vuoden irtisanomisajalla.

Hecho en Bruselas, el veintisiete de mayo de mil novecientos noventa y siete.

Udfærdiget i Bruxelles den syvogtyvende maj nitten hundrede og syvoghalvfems.

Geschehen zu Brüssel am siebenundzwanzigsten Mai neunzehnhundertsiebenundneunzig.

'Έγινε στις Βρυξέλλες, στις είκοσι εφτά Μαΐου χίλια εννιακόσια ενενήντα επτά.

Done at Brussels on the twenty-seventh day of May in the year one thousand nine hundred and ninety-seven.

Fait à Bruxelles, le vingt-sept mai mil neuf cent quatre-vingt-dix-sept.

Fatto a Bruxelles, addì ventisette maggio millenovecentonovantasette.

Gedaan te Brussel, de zevenentwintigste mei negentienhonderd zevenennegentig.

Feito em Bruxelas, em vinte e sete de Maio de mil novecentos e noventa e sete.

Tehty Brysselissä kahdentenakymmenentenäseitsemäntenä päivänä toukokuuta vuonna tuhatyhdeksänsataayhdeksänkymmentäseitsemän.

Som skedde i Bryssel den tjugosjunde maj nittonhundranittiosju.

Por la Comunidad Europea

For Det Europæiske Fællesskab

Für die Europäische Gemeinschaft

Για την Ευρωπαϊκή Κοινότητα

For the European Community

Pour la Communauté européenne

Per la Comunità europea

Voor de Europese Gemeenschap

Pela Comunidade Europeia

Euroopan yhteisön puolesta

På Europeiska gemenskapens vägnar

Por el Gobierno de los Estados Unidos Mexicanos

▼M4

LIITE I







Alkuperä Nimi Itävalta Inländerrum Itävalta Jägertee/Jagertee/Jagatee Itävalta Mariazeller Magenlikör Itävalta Steinfelder Magenbitter Itävalta Wachauer Marillenbrand Itävalta Wachauer Marillenlikör Itävalta Wachauer Weinbrand Itävalta Korn/Kornbrand Saksa Belgia Belgia Balegemse jenever Belgia Hasseltse jenever / Hasselt Belgia O’ de Flander-Oost-Vlaamse Graanjenever Belgia Peket – Pekêt / Pèket-Pèkèt de Wallonie Belgia Genièvre aux fruits / Vruchtenjenever / Jenever met vruchten / Fruchtgenever Alankomaat Saksa Belgia–Alankomaat Genièvre de grains / Graanjenever / Graangenever Ranska Belgia Genièvre/Jenever/Genever (1) Alankomaat Ranska Saksa Bulgaria Бургаска мускатова ракия / Мускатова ракия от Бургас / Bourgaska Muscatova rakya / Muscatova rakya from Bourgas Bulgaria Карловска гроздова ракия / Гроздова ракия от Карлово / Karlovska grozdova rakya / Grozdova Rakya from Karlovo Bulgaria Ловешка сливова ракия / Сливова ракия от Ловеч/Loveshka slivova rakya / Slivova rakya from Lovech Bulgaria Поморийска гроздова ракия / Гроздова ракия от Поморие / Pomoriyska grozdova rakya / Grozdova rakya from Pomorie Bulgaria Сливенска перла (Сливенска гроздова ракия / Гроздова ракия от Сливен) / Slivenska perla (Slivenska grozdova rakya / Grozdova rakya from Sliven) Bulgaria Стралджанска мускатова ракия / Мускатова ракия от Стралджа / Straldjanska Muscatova rakya / Muscatova rakya from Straldja Bulgaria Сунгурларска гроздова ракия / Гроздова ракия от Сунгурларе / Sungurlarska grozdova rakya / Grozdova rakya from Sungurlare Bulgaria Сухиндолска гроздова ракия / Гроздова ракия от Сухиндол / Suhindolska grozdova rakya / Grozdova rakya from Suhindol Bulgaria Троянска сливова ракия / Сливова ракия от Троян / Troyanska slivova rakya / Slivova rakya from Troyan (2) Kroatia Hrvatska loza Kroatia Hrvatska stara šljivovica Kroatia Hrvatska travarica Kroatia Hrvatski pelinkovac Kroatia Slavonska šljivovica Kroatia Zadarski maraschino Kypros Ζιβανία/Τζιβανία/Ζιβάνα/Zivania Viro Estonian vodka Suomi Suomalainen Marjalikööri / Suomalainen Hedelmälikööri / Finsk Bärlikör / Finsk Fruktlikör / Finnish berry liqueur / Finnish fruit liqueur Suomi Suomalainen Vodka / Finsk Vodka / Vodka of Finland Ranska Armagnac (Nimitystä ”Armagnac” voidaan täydentää seuraavilla ilmaisuilla: — Bas-Armagnac — Haut-Armagnac — Armagnac-Ténarèze — Blanche-Armagnac) Ranska Calvados Domfrontais Ranska Calvados Pays d’Auge Ranska Calvados Ranska Cassis de Bourgogne Ranska Cassis de Dijon Ranska Cassis de Saintonge Ranska Eau-de-vie de Cognac / Eau-de-vie des Charentes / Cognac (Nimitystä ”Cognac” voidaan täydentää seuraavilla ilmaisuilla: — Fine — Grande Fine Champagne — Grande Champagne — Petite Fine Champagne — Petite Champagne — Fine Champagne — Borderies — Fins Bois — Bons Bois) Ranska Eau-de-vie de cidre de Bretagne Ranska Eau-de-vie de cidre de Normandie Ranska Eau-de-vie de cidre du Maine Ranska Eau-de-vie de Faugères Ranska Eau-de-vie de poiré de Normandie Ranska Eau-de-vie de vin de la Marne Ranska Eau-de-vie de vin des Côtes-du-Rhône Ranska Eau-de-vie de vin originaire du Bugey Ranska Eau-de-vie de vin originaire du Languedoc Ranska Fine Bordeaux Ranska Fine de Bourgogne Ranska Framboise d’Alsace Ranska Genièvre Flandres Artois Ranska Kirsch d’Alsace Ranska Kirsch de Fougerolles Ranska Marc d’Alsace Gewürztraminer Ranska Marc d’Auvergne Ranska Marc de Bourgogne / Eau-de-vie de marc de Bourgogne Ranska Marc de Champagne / Eau-de-vie de marc de Champagne Ranska Marc de Provence Ranska Marc de Savoie Ranska Marc des Côtes-du-Rhône / Eau-de-vie de marc des Côtes du Rhône Ranska Marc du Bugey Ranska Marc du Jura (3) Ranska Marc du Languedoc Ranska Mirabelle d’Alsace Ranska Mirabelle de Lorraine Ranska Pommeau de Bretagne Ranska Pommeau de Normandie Ranska Pommeau du Maine Ranska Quetsch d’Alsace Ranska Ratafia de Champagne Ranska Rhum de la Guadeloupe Ranska Rhum de la Guyane Ranska Rhum de la Martinique Ranska Rhum de la Réunion Ranska Rhum de sucrerie de la Baie du Galion Ranska Rhum des Antilles françaises Ranska Rhum des départements français d’outre-mer Ranska Whisky alsacien / Whisky d’Alsace Ranska Whisky Breton / Whisky de Bretagne (4) Saksa Bärwurz Saksa Bayerischer Gebirgsenzian Saksa Bayerischer Kräuterlikör Saksa Benediktbeurer Klosterlikör Saksa Berliner Kümmel Saksa Blutwurz Saksa Chiemseer Klosterlikör Saksa Deutscher Weinbrand Saksa Emsländer Korn / Kornbrand Saksa Ettaler Klosterlikör Saksa Fränkischer Obstler Saksa Fränkisches Kirschwasser Saksa Fränkisches Zwetschgenwasser Saksa Hamburger Kümmel Saksa Haselünner Korn / Kornbrand Saksa Hasetaler Korn / Kornbrand Saksa Hüttentee Saksa Münchener Kümmel Saksa Münsterländer Korn / Kornbrand Saksa Ostfriesischer Korngenever Saksa Ostpreußischer Bärenfang Saksa Pfälzer Weinbrand Saksa Rheinberger Kräuter (5) Saksa Schwarzwälder Himbeergeist Saksa Schwarzwälder Kirschwasser Saksa Schwarzwälder Mirabellenwasser Saksa Schwarzwälder Williamsbirne Saksa Schwarzwälder Zwetschgenwasser Saksa Sendenhorster Korn / Kornbrand Saksa Steinhäger Kreikka Ouzo/Ούζο Kypros Kreikka Κίτρο Νάξου / Kitro of Naxos Kreikka Κουμκουάτ Κέρκυρας / Koum Kouat of Corfu Kreikka Μαστίχα Χίου / Masticha of Chios Kreikka Ούζο Θράκης / Ouzo of Thrace Kreikka Ούζο Καλαμάτας / Ouzo of Kalamata Kreikka Ούζο Μακεδονίας / Ouzo of Macedonia Kreikka Ούζο Μυτιλήνης / Ouzo of Mitilene Kreikka Ούζο Πλωμαρίου / Ouzo of Plomari Kreikka Τεντούρα/Tentoura Kreikka Τσικουδιά Κρήτης / Tsikoudia of Crete Kreikka Τσικουδιά / Tsikoudia / Τσίπουρο / Tsipouro Kreikka Τσίπουρο Θεσσαλίας / Tsipouro of Thessaly Kreikka Τσίπουρο Μακεδονίας / Tsipouro of Macedonia Kreikka Τσίπουρο Τυρνάβου / Tsipouro of Tyrnavos Unkari Békési Szilvapálinka Unkari Gönci Barackpálinka Unkari Kecskeméti Barackpálinka Unkari Szabolcsi Almapálinka Unkari Szatmári Szilvapálinka Unkari Törkölypálinka Unkari Újfehértói meggypálinka Unkari Pálinka Itävalta Irlanti Irish Cream Irlanti Irish Poteen / Irish Poitín Irlanti Irish Whiskey / Uisce Beatha Eireannach / Irish Whisky Italia Aprikot trentino / Aprikot del Trentino Italia Brandy italiano Italia Distillato di mele trentino / Distillato di mele del Trentino Italia Genepì del Piemonte Italia Genepì della Valle d’Aosta Italia Genziana trentina / Genziana del Trentino Italia Grappa Italia Grappa di Barolo Italia Grappa friulana / Grappa del Friuli Italia Grappa lombarda / Grappa della Lombardia Italia Grappa piemontese / Grappa del Piemonte Italia Grappa siciliana / Grappa di Sicilia Italia Grappa trentina / Grappa del Trentino Italia Grappa veneta / Grappa del Veneto Italia Kirsch Friulano / Kirschwasser Friulano Italia Kirsch Trentino / Kirschwasser Trentino Italia Liquore di limone della Costa d’Amalfi Italia Liquore di limone di Sorrento Italia Mirto di Sardegna Italia Nocino di Modena Italia Sliwovitz del Friuli-Venezia Giulia Italia Sliwovitz trentino / Sliwovitz del Trentino Italia Südtiroler Enzian / Genziana dell’Alto Adige Italia Südtiroler Golden Delicious / Golden Delicious dell’Alto Adige Italia Südtiroler Grappa / Grappa dell’Alto Adige Italia Südtiroler Gravensteiner / Gravensteiner dell’Alto Adige Italia Südtiroler Kirsch / Kirsch dell’Alto Adige Italia Südtiroler Marille / Marille dell’Alto Adige Italia Südtiroler Obstler / Obstler dell’Alto Adige Italia Südtiroler Williams / Williams dell’Alto Adige Italia Südtiroler Zwetschgeler / Zwetschgeler dell’Alto Adige Italia Williams friulano / Williams del Friuli Italia Williams trentino / Williams del Trentino Italia Génépi des Alpes / Genepì delle Alpi Ranska Liettua Originali lietuviška degtinė / Original Lithuanian vodka Liettua Samanė Liettua Trauktinė Liettua Trauktinė Dainava Liettua Trauktinė Palanga Liettua Trejos devynerios Liettua Vilniaus Džinas / Vilnius Gin Alankomaat Jonge jenever / jonge genever Belgia Alankomaat Oude jenever / oude genever Belgia Puola Herbal vodka from the North Podlasie Lowland aromatised with an extract of bison grass / Wódka ziołowa z Niziny Północnopodlaskiej aromatyzowana ekstraktem z trawy żubrowej Puola Polska Wódka / Polish Vodka Portugali Aguardente Bagaceira Alentejo Portugali Aguardente Bagaceira Bairrada Portugali Aguardente Bagaceira da Região dos Vinhos Verdes Portugali Aguardente de Vinho Alentejo Portugali Aguardente de Vinho da Região dos Vinhos Verdes Portugali Aguardente de Vinho Douro Portugali Aguardente de Vinho Lourinhã Portugali Aguardente de Vinho Ribatejo Portugali Medronho do Algarve Portugali Poncha da Madeira Portugali Rum da Madeira Romania Horincă de Cămârzana Romania Pălincă Romania Țuică de Argeș Romania Țuică Zetea de Medieșu Aurit Romania Vinars Murfatlar Romania Vinars Segarcea Romania Vinars Târnave Romania Vinars Vaslui Romania Vinars Vrancea Slovakia Spišská borovička Slovenia Brinjevec Slovenia Dolenjski sadjevec Slovenia Domači rum Slovenia Pelinkovec Espanja Aguardiente de hierbas de Galicia Espanja Aguardiente de sidra de Asturias Espanja Anís Paloma Monforte del Cid Espanja Aperitivo Café de Alcoy Espanja Brandy de Jerez Espanja Brandy del Penedés Espanja Cantueso Alicantino Espanja Chinchón Espanja Gin de Mahón Espanja Herbero de la Sierra de Mariola Espanja Hierbas de Mallorca Espanja Hierbas Ibicencas Espanja Licor café de Galicia Espanja Licor de hierbas de Galicia Espanja Orujo de Galicia Espanja Pacharán navarro Espanja Palo de Mallorca Espanja Ratafia catalana Espanja Ronmiel de Canarias Ruotsi Svensk Aquavit / Svensk Akvavit / Swedish Aquavit Ruotsi Svensk Punsch / Swedish Punch Ruotsi Svensk Vodka / Swedish Vodka Yhdistynyt kuningaskunta Scotch Whisky (1) Ilmaisulle ”ginebra” ei haeta suojaa, koska ilmaisua ”ginebra” käytetään Meksikossa kuvaavana ilmauksena eräästä tislatusta alkoholijuomasta. (2) Ilmaisun ”Troyan” suoja koskee ainoastaan ilmaisua ”Troyan” eikä sen muunnelmia. (3) Tämän ilmaisun suoja ei vaikuta Meksikossa aiemmin rekisteröityihin tavaramerkkeihin. (4) Tämän ilmaisun suoja ei vaikuta Meksikossa aiemmin rekisteröityihin tavaramerkkeihin. (5) Suojaa ei haeta ilmaisulle ”berger” itsessään.

LIITE II